CELEX: 32011R0775
Language: ro
Date: 2011-08-02 00:00:00
Title: Regulamentul de punere în aplicare (UE) nr. 775/2011 al Comisiei din 2 august 2011 privind clasificarea anumitor mărfuri în Nomenclatura combinată

4.8.2011   
            
            
               RO
            
            
               Jurnalul Oficial al Uniunii Europene
            
            
               L 201/8
            
         REGULAMENTUL DE PUNERE ÎN APLICARE (UE) NR. 775/2011 AL COMISIEI
   din 2 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Colostru de bovine, sub formă lichidă, degresat și fără cazeină, ambalat în scopul vânzării cu amănuntul în sticlă de 125 ml, având următoarele valori nutritive pentru 100 ml:
                              
                                 
                                    —
                                    proteine din lapte 2,5 – 5,5 g
                              
                                 
                                    —
                                    hidrați de carbon 3,3 g
                              
                                 
                                    —
                                    grăsimi din lapte < 0,5 g
                              Produsul este un lichid ușor tulbure, de culoare galben-brună.
                              Are un conținut de imunoglobină mai mare decât laptele sau zerul natural.
                              Conform etichetei, produsul este destinat consumului uman și se administrează o dată pe zi (1 - 2 lingurițe) ca atare sau cu suc de fructe rece. Domeniul său de aplicare nu este indicat.
                           
                        
               
                  0404 10 48
               
               
                  Clasificarea este stabilită în conformitate cu regulile generale 1 și 6 de interpretare a Nomenclaturii combinate și textul codurilor NC 0404, 0404 10 și 0404 10 48.
                  Clasificarea la poziția 3001 sau 3004 este exclusă deoarece produsul nu este utilizat în scop terapeutic sau profilactic.
                  Etapele tehnologice ale procesării produsului și compoziția sa sunt comparabile cu cele ale zerului modificat.
                  Prin urmare, ținând cont de caracteristicile sale, produsul trebuie clasificat la poziția 0404.
               
            
                  
                              2.
                           
                           
                              Pulbere de colostru uscată prin pulverizare, cu conținut redus de grăsime, din care nu s-a extras cazeina, ambalată în scopul vânzării cu amănuntul în recipient din plastic cu capac filetat, conținând 64 g de pulbere, având următoarea compoziție (% în greutate):
                              
                                 
                                    —
                                    grăsimi din lapte 1,2
                              
                                 
                                    —
                                    proteine din lapte minimum 50 și în mod obișnuit 65,5
                              Produsul are un conținut de substanță uscată de 93,3 % din greutate.
                              Produsul este o pulbere de culoare crem, care tinde să formeze cocoloașe și are miros de lapte.
                              Are un conținut de imunoglobină mai mare decât laptele sau zerul natural.
                              Conform etichetei, produsul este destinat consumului uman.
                           
                        
               
                  0404 90 21
               
               
                  Clasificarea este stabilită în conformitate cu regulile generale 1 și 6 de interpretare a Nomenclaturii combinate și textul codurilor NC 0404, 0404 90 și 0404 90 21.
                  Clasificarea la poziția 3001 sau 3004 este exclusă deoarece produsul nu este destinat uzului uman în scop terapeutic sau profilactic.
                  Clasificarea la poziția 0402 este de asemenea exclusă deoarece produsul nu are compoziția obișnuită a unui lapte praf natural.
                  Prin urmare, ținând cont de caracteristicile sale, produsul trebuie clasificat la poziția 0404.